钦定古今图书集成/明伦汇编/闺媛典/第081卷 > 于翔龙妻王氏
## 钦定古今图书集成/明伦汇编/闺媛典/第081卷 > 于翔龙妻王氏

按《潍县志》：王氏，诸生于翔龙妻。壬午冬，氏归宁，母家
兵突至，举家惊逃，氏以母病，不忍舍去，遂见掠。舍傍
有一井，氏踊身投焉。众兵掠其二子而去，止遗一女，
年甫周岁，绕井而泣。人至救出，氏获甦。氏以兵戈满
眼，恐终见辱，乃嘱其婢曰：“善事我母。”竟捆女于怀，自
经而死。